મુંબઇ: મહાનગરની ઉપનગરીય લોકલ ટ્રેનોમાં અસહ્ય ભીડને રોકવા માટે મુંબઇ હાઇકોર્ટે મહારાષ્ટ્ર સરકારને કહ્યું છે કે તે ઓફિસના ટાઇમિંગ્સમાં ફેરફાર કરવા વિચારે. ન્યાયમૂર્તિ નરેશ પાટીલે એક સુઓ મોટો જનહિત અરજી પરની સુનાવણી કરતી વખતે આમ જણાવ્યું હતું. એ.બી. ઠક્કર નામના એક નાગરિકે લખેલા એક પત્રને અદાલતે સુઓ મોટો અરજીમાં પરિવર્તિત કરી દેવામાં આવી છે. ઠક્કરે એવી વિનંતી કરી છે કે લોકલ ટ્રેનોમાં વરિષ્ઠ નાગરિકો માટે અલગ ડબ્બો હોવો જોઈએ.